《归思》
清代·李因培

池塘午梦正依稀，离绪频随柳絮飞。廿四番风花欲半，八千里路燕难归。

瀛门天上通青琐，萝屋山中冷翠微。不去不鸣缘底事，眼前梅雨又侵衣。

作者简介：（?—1767）清云南晋宁人，字其材，号鹤峰。乾隆十年进士。由编修特擢侍讲学士，再擢内阁学士，督山东、江苏、浙江学政，历湖北、湖南、福建等省巡抚。工诗文。以隐瞒属下亏欠库帑，论罪下狱，赐自尽。